SYNEX พุ่งต่อ 10% ผบห.ส่งซิกไตรมาส 1 ยอดขายพุ่ง หนุนผลงานโต
SYNEX พุ่งต่อ 10% ผบห.ส่งซิกไตรมาส 1 ยอดขายพุ่ง หนุนผลงานโต ล่าสุดอยู่ที่ 26 บาท บวก 2.40 บาท หรือ 10.17% มูลค่าซื้อขาย 625.71 ล้านบาท
SYNEX พุ่งต่อ 10% ผบห.ส่งซิกไตรมาส 1 ยอดขายพุ่ง หนุนผลงานโต ล่าสุดอยู่ที่ 26 บาท บวก 2.40 บาท หรือ 10.17% มูลค่าซื้อขาย 625.71 ล้านบาท
4 มี.ค. 2564

ผู้สื่อข่าวรายงานว่า ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ล่าสุด ณ เวลา 10.18 น. อยู่ที่ 26 บาท บวก 2.40 บาท หรือ 10.17% สูงสุดที่ 27.25 บาท ต่ำสุดที่ 24.80 บาท ด้วยมูลค่าซื้อขาย 625.71 ล้านบาท

ทั้งนี้ นางสาวสุธิดา มงคลสุธี ประธานเจ้าหน้าที่บริหาร SYNEX เปิดเผยว่า บริษัทคาดว่ายอดขายในช่วงไตรมาส 1/64 จะเติบโตได้ค่อนข้างมากหลังจากความต้องการสินค้าด้านอุปกรณ์ IT ที่ปรับตัวสูงขึ้นมาอย่างต่อเนื่อง รวมถึงสินค้าที่เกี่ยวเนื่องกับการซื้อขายคริปโทเคอร์เรนซี่ที่กำลังได้รับความนิยมมากขึ้นจากนักลงทุน
อีกทั้งปัจจุบันระบบ IoT หรือ Internet of things ที่ต้องมีการเชื่อมต่อระหว่างสมาร์ทดีไวซ์ต่างๆ และ เทคโนโลยีปัญญาประดิษฐ์ (AI) เข้ามามีบทบาทในชีวิตประจำวันและในภาคธุรกิจมากขึ้นด้วย รวมถึงภาพรวมการขยายการลงทุนงานโครงสร้างพื้นฐานของภาครัฐ, การอัพเกรดระบบ และอุปกรณ์เทคโนโลยีของภาคเอกชนก็น่าจะสนับสนุนการเติบโตของสินค้ากลุ่มคอมเมอร์เชียล (Commercial) และคลาวด์ &amp; ซิเคียวริตี้ (Cloud &amp; Security)
ปัจจุบัน SYNEX มีอุปกรณ์ IT ที่จำหน่ายภายใต้ SYNEX มากกว่า 60 แบรนด์ และยังมีกลุ่มสินค้าเพื่อสุขภาพที่กำลังเป็นกระแสนิยม
สำหรับตลาดเกมส์ในปีนี้ก็คาดว่าจะมีการเติบโตได้อย่างต่อเนื่อง ซึ่งบริษัทได้เป็นตัวแทนจำหน่ายเครื่องเล่นเกม ของบริษัท นินเท็นโด (Nintendo) ซึ่งเป็นบริษัทสัญชาติญี่ปุ่น ขณะเดียวกันบริษัทจะเดินหน้าหาแบรนด์แกมส์ใหม่ๆเข้ามาเพิ่มเติมด้วย
โดยเบื้องต้นตั้งเป้าหมายรายได้ไว้ที่เติบโต 10-15% ซึ่งเป็นการตั้งเป้าหมายการเติบโตที่ระมัดระวังหน่อยเนื่องจากสินค้าในหลายๆ กลุ่มยังคงขาดตลาดอยู่ คาดว่าจะเริ่มกลับมามีสินค้าไม่ขาดตลาดได้ในช่วงไตรมาส 2 ซึ่งหากเป็นอย่างที่คิดเราก็จะมาพิจารณาปรับเป้าหมายอีกครั้ง